Source: http://www.rvr.sk/sk/spravy/index.php?aktualitaId=1676
Timestamp: 2019-02-16 07:04:08+00:00
Document Index: 10647332

Matched Legal Cases: ['§ 16', '§ 39', '§ 39', '§ 16', '§ 16', '§ 32']

Tlačová informácia zo zasadnutia RVR dňa 9. 10. 2012 - Rada pre vysielanie a retransmisiu
Tlačová informácia zo zasadnutia Rady pre vysielanie a retransmisiu, ktoré sa konalo dňa 9. 10. 2012 v sídle Rady pre vysielanie a retransmisiu
uložila dve sankcie – pokuty spolu vo výške 5 000 eur vysielateľovi MAC TV s.r.o. (programová služba JOJ a JOJ Plus) za porušenie § 16 ods. 3 písm. l) ZVR v súvislosti s nedodaním spolu 27 súvislých záznamov vysielania programu z dní 12. až 23. 3. 2012 a z dňa 1. 4. 2012 vyžiadaných Radou;
uložila sankciu – pokutu vo výške 1 000 eur vysielateľovi MARKÍZA SLOVAKIA, spol. s r.o. (programová služba TV MARKÍZA) za porušenie § 39a ods. 2 ZVR (podmienky umiestňovania produktov do programov), ku ktorému došlo odvysielaním programu Farma obsahujúcom vizuálnu informáciu o traktore značky John Deere dňa 27. 4. 2012 o cca 20:22 hod;
uložila sankciu – upozornenie na porušenie zákona vysielateľovi Rozhlas a televízia Slovenska (programová služba Jednotka) za porušenie § 39a ods. 2 ZVR (podmienky umiestňovania produktov do programov), ku ktorému došlo odvysielaním programu Dámsky klub obsahujúcom vizuálne a slovné informácie o prístroji na cvičenie SLIM BELLY dňa 12. 4. 2012 o cca 12:11 hod;
uložila sankciu – upozornenie na porušenie zákona vysielateľovi MAC TV s.r.o. (programová služba JOJ) za porušenie § 16 ods. 3 písm. b) ZVR (objektívnosť a nestrannosť spravodajských programov), ku ktorému došlo odvysielaním príspevku Prenasledovaná žena sa bojí o život v programe Krimi dňa 26. 3. 2012 o cca 19:00 hod;
uložila sankciu – upozornenie na porušenie zákona vysielateľovi MARKÍZA SLOVAKIA, spol. s r.o. (programová služba TV MARKÍZA) za porušenie § 16 ods. 3 písm. b) ZVR (objektívnosť a nestrannosť spravodajských programov), ku ktorému došlo odvysielaním príspevku Obete komunizmu na pokraji záujmu v programe Televízne noviny dňa 10. 3. 2012 o cca 19:00 hod;
začala správne konanie voči vysielateľovi MAC TV s.r.o. (programová služba JOJ) za možné porušenie § 32 ods. 4 písm. a) ZVR (slušnosť a čestnosť reklamy) v súvislosti s vysielaním upútavky na program Extrémne prípady dňa 25. 7. 2012 o cca 11:15 hod.
Všetky uznesenia prijaté dňa 9. 10. 2012 budú uverejnené v zápisnici zo zasadnutia na webovej stránke Rady.